CELEX: 52021DP0233
Language: lt
Date: 1621296000000
Title: Europos Parlamento sprendimas neprieštarauti 2021 m. kovo 25 d. Komisijos deleguotajam reglamentui, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, kuriais nustatomi kriterijai vadovaujamoms pareigoms, kontrolės funkcijoms, reikšmingiems verslo padaliniams ir reikšmingam poveikiui reikšmingo verslo padalinio rizikos pobūdžiui apibrėžti, taip pat kriterijai, pagal kuriuos nustatomi darbuotojai ar kategorijos darbuotojų, kurių profesinės veiklos poveikis įstaigos rizikos pobūdžiui toks reikšmingas, kaip ir direktyvos 92 straipsnio 3 dalyje nurodytų darbuotojų ar darbuotojų kategorijų (C(2021)01906 – 2021/2618(DEA))

2022 1 12   
            
            
               LT
            
            
               Europos Sąjungos oficialusis leidinys
            
            
               C 15/251
            
         
      P9_TA(2021)0233
      Neprieštaravimas deleguotajam aktui: Direktyvos 2013/36/ES nuostatų papildymas dėl darbuotojų, kurių profesinė veikla daro reikšmingą poveikį įstaigų rizikos pobūdžiui, nustatymo
      Europos Parlamento sprendimas neprieštarauti 2021 m. kovo 25 d. Komisijos deleguotajam reglamentui, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, kuriais nustatomi kriterijai vadovaujamoms pareigoms, kontrolės funkcijoms, reikšmingiems verslo padaliniams ir reikšmingam poveikiui reikšmingo verslo padalinio rizikos pobūdžiui apibrėžti, taip pat kriterijai, pagal kuriuos nustatomi darbuotojai ar kategorijos darbuotojų, kurių profesinės veiklos poveikis įstaigos rizikos pobūdžiui toks reikšmingas, kaip ir direktyvos 92 straipsnio 3 dalyje nurodytų darbuotojų ar darbuotojų kategorijų (C(2021)01906 – 2021/2618(DEA))
      (2022/C 15/39)
      
         Europos Parlamentas,
      
      
                  —
               
               
                  atsižvelgdamas į Komisijos deleguotąjį reglamentą (C(2021)01906),
               
            
                  —
               
               
                  atsižvelgdamas į Komisijos 2021 m. kovo 26 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,
               
            
                  —
               
               
                  atsižvelgdamas į Ekonomikos ir pinigų politikos komiteto 2021 m. gegužės 10 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2013 m. birželio 26 d. Europos Parlamento ir Tarybos direktyvą Nr. 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (1) (Kapitalo reikalavimų direktyva, KRD), ypač į jos 94 straipsnio 2 dalį ir 148 straipsnio 5 dalį,
               
            
                  —
               
               
                  atsižvelgdamas į iš dalies keičiančių techninių reguliavimo standartų projektus, kuriuos 2020 m. birželio 18 d. pateikė Europos priežiūros institucija (Europos bankininkystės institucija) (toliau – EBI), vadovaudamasi 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas Nr. 2009/78/EB (2), 10 straipsnio 1 dalimi,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto rekomendaciją dėl sprendimo,
               
            
                  —
               
               
                  atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2021 m. gegužės 18 d., nebuvo pareikšta prieštaravimų,
               
            
                  A.
               
               
                  kadangi, vadovaujantis KRD, deleguotojo reglamento projektą EBI turėjo pateikti iki 2019 m. gruodžio 28 d.; kadangi EBI projektą paskelbė 2020 m. birželio 18 d.; kadangi Komisija savo deleguotojo reglamento projekte padarė tam tikrų redakcinių pakeitimų, palyginti su EBI pateiktu projektu, o EBI 2020 m. gruodžio 16 d. patvirtino, kad tais redakciniais pakeitimais EBI Priežiūros tarybos patvirtinto projekto politinis ar teisinis turinys nekeičiamas, todėl jie neprieštaraus, kad Komisija priimtų projektą, įskaitant tuos pakeitimus, neprašydama oficialios EBI nuomonės;
               
            
                  B.
               
               
                  kadangi deleguotajam reglamentui turėjo įtakos derybos dėl 2021 m. vasario 16 d. Europos Parlamento ir Tarybos direktyvos (ES) 2021/338, kuria iš dalies keičiama Direktyva 2014/65/ES, kiek tai susiję su informacijos teikimo reikalavimais, produktų valdymu ir pozicijų apribojimais, ir direktyvos 2013/36/ES bei (ES) 2019/878, kiek tai susiję su jų taikymu investicinėms įmonėms, siekiant paskatinti atsigavimą nuo COVID-19 krizės (3), kuri buvo paskelbta 2021 m. vasario 26 d. ir kurioje buvo persvarstyti EBI įgaliojimai siekiant užtikrinti, kad investicinės įmonės, kurioms šiuo metu taikoma KRD ir kurioms nuo 2021 m. birželio 26 d. bus pradėta taikyti 2019 m. lapkričio 27 d. Europos Parlamento ir Tarybos direktyva (ES) 2019/2034 dėl investicinių įmonių riziką ribojančios priežiūros, kuria iš dalies keičiamos direktyvos 2002/87/EB, 2009/65/EB, 2011/61/ES, 2013/36/ES, 2014/59/ES ir 2014/65/ES (4) (Investicinių įmonių direktyva, IĮD), neturėtų laikytis deleguotojo reglamento, nes toms investicinėms įmonėms bus priimtas atskiras deleguotasis reglamentas pagal IĮD; kadangi deleguotojo reglamento tikrinimo laikotarpis baigiasi 2021 m. birželio 25 d.;
               
            
                  C.
               
               
                  kadangi deleguotasis reglamentas turėtų įsigalioti skubos tvarka, kad būtų užtikrintas teisinis aiškumas ir tikrumas, reikalingas kompetentingoms institucijoms ir kredito įstaigoms, siekiant tinkamai nustatyti reikšmingą riziką prisiimančius asmenis, remiantis 2020 m. gruodžio 28 d. pradėta taikyti KRD sistema;
               
            
               
                  1.
               
               
                  pareiškia, kad neprieštarauja deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 176, 2013 6 27, p. 338.
      
         (2)  OL L 331, 2010 12 15, p. 12.
      
         (3)  OL L 68, 2021 2 26, p. 14.
      
         (4)  OL L 314, 2019 12 5, p. 64.